אליהו אלן לוין

אליהו אלן לוין (באנגלית: Allen Levine; 1932 – 24 בינואר 2016) היה רב רפורמי קנדי-ישראלי, מחלוצי המאבק לשוויון זכויות לשחורים בארצות הברית וממייסדי קיבוץ יהל.

קורות חייו
אליהו אלן לוין נולד במונטריאול שבקנדה. ב-1956, במהלך ביקור בישראל, הכיר את סוזן מארש, נערה יהודייה שעלתה ממרוקו עם משפחתה. השניים התחתנו וקבעו את ביתם בארצות הברית. לוין הוסמך לרבנות מטעם היהדות הרפורמית וכיהן כמנהיג הקהילה היהודית ברדפורד ולאחר מכן בקהילת רוצ'סטר שבניו יורק. ב-1961 החל להשתתף במאבק כנגד אפליה גזעית, מאבק שהחל לצבור תאוצה באותן שנים. נכלל ברשימה של 400 המנהיגים שלחמו למען זכויות האזרח בארצות הברית.

בשנת 1971 עלה לישראל ופעל להקמתו של קיבוץ יהל, הקיבוץ הרפורמי הראשון בישראל, שהוקם ב-1976.

קישורים חיצוניים
 
 אושי דרמן, סיפורו של הרב שהתגייס למאבק לשוויון גזעי בארצות הברית, בלוג בית התפוצות, יוני 2020

רבנים רפורמים
רבנים ישראלים
מייסדי קיבוצים
עולים בשנות ה-1970
ישראלים ילידי קנדה
ישראלים שנולדו ב-1932
ישראלים שנפטרו ב-2016